CELEX: 32012R0091
Language: sl
Date: 2012-02-02 00:00:00
Title: Izvedbena uredba Komisije (EU) št. 91/2012 z dne 2. februarja 2012 o izdaji dovoljenja za Bacillus subtilis (CBS 117162) kot krmni dodatek za odstavljene pujske in prašiče za pitanje (imetnik dovoljenja Krka d.d.)  Besedilo velja za EGP

3.2.2012   
            
            
               SL
            
            
               Uradni list Evropske unije
            
            
               L 31/3
            
         IZVEDBENA UREDBA KOMISIJE (EU) št. 91/2012
   z dne 2. februarja 2012
   o izdaji dovoljenja za Bacillus subtilis (CBS 117162) kot krmni dodatek za odstavljene pujske in prašiče za pitanje (imetnik dovoljenja Krka d.d.)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za dovoljenje za Bacillus subtilis (CBS 117162). V skladu s členom 7(3) Uredbe (ES) št. 1831/2003 so bili zahtevku priloženi zahtevani podatki in dokumenti.
            
         
               (3)
            
            
               Zahtevek zadeva izdajo dovoljenja za Bacillus subtilis (CBS 117162) kot krmni dodatek za odstavljene pujske in prašiče za pitanje ter njegovo uvrstitev v kategorijo dodatkov „zootehnični dodatki“.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v mnenju z dne 7. septembra 2011 (2) sklenila, da Bacillus subtilis (CBS 117162) v predlaganih pogojih uporabe nima škodljivega vpliva na zdravje živali in ljudi ali okolje ter da njegova uporaba lahko izboljša prirast teže ciljne živalske vrste. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena pripravka Bacillus subtilis (CBS 117162) je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo tega pripravka, kakor je opredeljeno v Prilogi k tej uredbi.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „stabilizatorji mikroflore“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. februarja 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  EFSA Journal 2011; 9(9): 2375.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  CFU/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: stabilizatorji mikroflore.
                  
               
            
                  4b1824
               
               
                  Krka d.d.
               
               
                  
                     Bacillus subtilis
                  
                  (CBS 117162)
               
               
                  
                               
                           
                           
                              
                                 Sestava dodatka
                              
                              pripravek Bacillus subtilis (CBS 117162) z najnižjo vsebnostjo 4 × 109 CFU/g dodatka (v granulah)
                           
                        
                               
                           
                           
                              
                                 Lastnosti aktivne snovi
                              
                              spore Bacillus subtilis (CBS 117162)
                           
                        
                               
                           
                           
                              
                                 Analitska metoda
                                  (1)
                              
                              
                                           
                                       
                                       
                                          metoda štetja: metoda razmaza na plošči (EN 15787)
                                       
                                    
                                           
                                       
                                       
                                          identifikacija: metoda gelske elektroforeze v pulzirajočem polju (PFGE)
                                       
                                    
                        
               
                  pujski (odstavljeni)
                  prašiči za pitanje
               
               
                  —
               
               
                  2x109
                  
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Za pujske (odstavljene) do 35 kg.
                           
                        
                              3.
                           
                           
                              Zaradi varnosti je treba pri ravnanju s pripravkom uporabljati zaščito za dihala, zaščitna očala in rokavice.
                           
                        
               
                  23. februarja 2022
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija Skupnosti: http://irmm.jrc.ec.europa.eu/EURLs/EURL_feed_additives/Pages/index.aspx.